Vsebina

# Ustvarjanje animiranih slik GIF

Če želite narediti svojo predstavitev bolj zanimivo, lahko na prosojnicah animirate risane predmete, predmete z besedilom in grafične predmete (slike). LibreOffice Impress ponuja enostavni urejevalnik animacije, kjer lahko ustvarjate slike animacije (sličice) s sestavljanjem predmetov s prosojnice. Učinek animacije dosežemo s krožnim menjavanjem statičnih sličic, ki ste jih ustvarili.

Če ustvarite animacijo bitnih slik (animirani GIF), lahko vsaki sličici določite čas zamika, kot tudi določite število ponovitev predvajanja animacije.

### Za izdelavo animirane slike GIF:

1. Izberite predmet ali skupino predmetov, ki jih želite vključiti v animacijo, in izberite Vstavi – Medijska datoteka – Animirana slika.

2. Naredite nekaj od naslednjega:

- Kliknite gumb Uporabi predmet za dodajanje posameznega predmeta ali skupine predmetov trenutni sličici animacije.

- Kliknite gumb Uporabi predmete posamično za ustvarjanje ločene sličice animacije za vsakega od izbranih predmetov.

3. V področju Animacijska skupina izberite Predmet bitne slike.

   Časovnico animacije uporabite za določitev trajanja prikaza sličice in število ponovitev animacijskega zaporedja (zankanje).

4. V polje Številka slike (levo polje) vnesite številko sličice.

5. V polje Trajanje (srednje polje) vnesite število sekund, kolikor naj traja prikaz sličice.

6. Ponovite zadnja koraka za vsako sličico animacije.

   Animacijo si lahko poskusno ogledate z uporabo nadzornih gumbov levo od polja Številka slike.

7. V polju Število ponovitev (desno polje) določite število ponovitev animiranega zaporedja.

8. Možnost poravnave za predmete izberete v polju Poravnava.

9. Kliknite Ustvari.

Podobne teme

Izvoz animacij v zapisu GIF

Podprite nas!