Vsebina

# Oštevilčevanje vrstic

Doda ali odstrani ter oblikuje številke vrstic v trenutnem dokumentu.

Številke vrstic v zapisu HTML niso na voljo.

Za dostop do tega ukaza ...

Izberite Orodja – Oštevilčevanje vrstic (ne velja za zapis HTML).

Če želite odstavek izključiti iz oštevilčevanja vrstic, kliknite v odstavek, izberite Oblika – Odstavek, kliknite zavihek Oris in seznam in nato počistite potrditveno polje Vključi ta odstavek v oštevilčevanje vrstic. Iz oštevilčevanja vrstic lahko izključite tudi slog odstavka.

## Pokaži oštevilčevanje

Doda številke vrstic v trenutni dokument.

## Pogled

Nastavite lastnosti oštevilčevanja vrstic.

### Znakovni slog

Izberite slog oblikovanja, ki ga želite uporabiti za številke vrstic.

### Oblika

Izberite želeni način oštevilčevanja.

### Položaj

Izberite, kje želite, da se pojavijo številke vrstic.

### Razmik

Vnesite število presledkov, ki naj bodo med številkami vrstic in besedilom.

### Interval

Vnesite interval številčenja za številke vrstic.

## Ločilo

Vnesete lahko znak za ločilo, ki se prikaže med številkami vrstic, če je interval štetja večji od ena.

### Besedilo

Vnesite besedilo, ki bi ga radi uporabili kot ločilo.

### Vsakih

Vnesite število vrstic, ki naj bodo med ločili.

Ločila so prikazana samo v tistih vrsticah, ki niso oštevilčene.

## Števec

Določite, ali boste v število vrstic vključili prazne odstavke ali vrstice iz okvirov.

### Prazne vrstice

Pri štetju vrstic upošteva prazne odstavke.

### Vrstice v okvirih

Doda številke vrstic v besedilo v okvirih. Številčenje se začne znova v vsakem okviru in je izključeno iz štetja vrstic v glavnem področju besedila dokumenta. V povezanih okvirih se številčenje ne začne znova.

### Ponovno začni na vsaki novi strani

Začne ponovno številčiti na vrhu vsake strani v dokumentu.

Podobne teme

Dodajanje številk vrstic

Podprite nas!