Vsebina

# Ustvarjanje in spreminjanje privzetih predlog in predlog po meri

Ko odprete nov dokument z Datoteka – Nova, se pojavi prazen dokument, ki temelji na predlogi LibreOffice. To predlogo lahko uredite, spremenite ali zamenjate, tako da bo nov dokument vseboval vaše prirejene sloge ali druge vsebine.

Predlogo dokumenta lahko določite za vsak program pisarniškega paketa LibreOffice.

## Ustvarjanje privzete predloge

1. Najprej odprite obstoječo predlogo LibreOffice in jo spremenite ali pa odprite nove dokument in ga uredite kot je potrebno, da ustvarite želeno predlogo.

2. Shranite dokument, tako da izberete Datoteka – Predloge – Shrani kot predlogo, vnesete ime predloge, potrdite polje Nastavi za privzeto predlogo in shranite dokument v kategorijo Moje predloge.

3. Naslednjič, ko odprete nov dokument z besedilom, bo le-ta temeljil na novi privzeti predlogi.

## Spreminjanje privzete predloge

1. Izberite Datoteka – Predloge – Upravljaj predloge.

2. V seznamskem polju Filter izberite želeno vrsto dokumenta.

3. Privzeta predloga je označena z zeleno kljukico. Z desno tipko miške kliknite predlogo in izberite Uredi.

4. Opravite želene spremembe, izberite Datoteka – Shrani in zaprite dokument.

5. Ko odprete nov dokument, bo uporabljena spremenjena privzeta predloga.

LibreOffice ponuja priložene predloge predstavitev, ki jih ni mogoče urejati, preimenovati ali izbrisati. Če želite spremeniti priloženo predlogo predstavitve, odprite dokument prek predloge, ga spremenite in ga nato shranite kot novo predlogo.

LibreOffice ponuja priložene predloge za program Writer, ki jih ni mogoče urejati, preimenovati ali izbrisati. Če želite spremeniti priloženo predlogo, odprite dokument prek predloge, ga spremenite in ga nato shranite kot novo predlogo.

## Nastavljanje predloge za privzeto

1. Izberite Datoteka – Predloge – Upravljaj predloge.

2. Z desno tipko miške kliknite predlogo, ki jo želite določiti za privzeto, in izberite Nastavi za privzeto.

## Ustvarjanje predloge po meri

1. Najprej odprite obstoječo predlogo LibreOffice in jo spremenite ali pa odprite nove dokument in ga uredite kot je potrebno, da ustvarite želeno predlogo.

2. Izberite Datoteka – Predloge – Shrani kot predlogo, nato vnesite ime predloge, izberite kategorijo predloge in shranite.

## Spreminjanje predloge po meri

1. Izberite Datoteka – Predloge – Upravljaj predloge.

2. Z desno tipko miške kliknite predlogo, ki jo želite spremeniti, in izberite Uredi.

3. Opravite želene spremembe, izberite Datoteka – Shrani in zaprite dokument.

## Shranjevanje predloge v mapi s predlogami

Vsak dokument lahko shranite kot predlogo, če v pogovornem oknu Shrani izberete vrsto dokumenta »Predloga«. Če želite dostopati do predloge prek Upravitelja predlog, shranite predlogo v mapo na uporabniški poti, določeno za Predloge v LibreOffice – Nastavitve Orodja – Možnosti – LibreOffice – Poti. Običajno je enostavneje shraniti dokument z ukazom Datoteka – Predloge – Shrani kot predlogo, saj samodejno postavi predlogo v ustrezno mapo.

Upravitelj predlog predstavlja zaželeni način za delo s predlogami. Datoteka – Nov – Predloge in Datoteka – Predloge – Upravljaj predloge sta enakovredna menijska ukaza za priklic Upravitelja predlog. Vnaprej določena kombinacija tipk za bližnjico je Cmd krmilka+dvigalka+N.

Podobne teme

Predloge in slogi

Predloge

Podprite nas!