Vsebina

# Vstavljanje imena poglavja in številke v glavo ali nogo

Preden v glavo ali nogo lahko vnesete podatke o poglavju, morate najprej nastaviti možnosti oštevilčevanja poglavij za slog odstavka, ki ga želite uporabiti za naslove poglavij.

## Kako nastavite slog odstavka za naslove poglavij

1. Izberite Orodja – Oštevilčevanje naslovov – zavihek Oštevilčevanje.

2. V polju Raven izberite 1.

3. V polju Slog izberite slog odstavka, ki ga želite uporabiti za naslove poglavij, npr. Naslov 1.

4. Za naslove poglavij izberite slog oštevilčevanja v polju Število, npr. 1,2,3....

5. V polje Pred vnesite Poglavje, za čemer sledi presledek.

6. V polje Za vnesite presledek.

7. Kliknite V redu.

## Vstavljanje imena in številke poglavja v glavo ali nogo

1. Uporabite slog strani, ki ste ga določili za naslove poglavij v dokumentu.

2. Izberite Vstavi – Glava in noga – Glava ali Vstavi – Glava in noga – Noga in nato izberite slog strani za trenutno stran iz podmenija.

3. Kliknite v območju glave ali noge.

4. Izberite Vstavi – Polje – Dodatna polja in kliknite zavihek Dokument.

5. Kliknite Naslov na seznamu Vrsta, Številka in vsebina naslova na seznamu Oblika in 1 v Vse do ravni.

6. Kliknite Vstavi in nato še Zapri.

Glava na vsaki strani, ki uporablja trenutni slog strani, samodejno prikaže ime in številko poglavja.

Podobne teme

O glavah in nogah

Ustvarjanje sloga strani na osnovi trenutne strani

Določitev različnih glav in nog

Oblikovanje glav in nog

Podprite nas!