Vsebina

# Krmar za pregled dokumenta

Vse vsebine v oknu Krmarja bodo tukaj navedene kot »kategorije«, bodisi kot naslovi, delovni listi, tabele, okviri, grafike, predmeti OLE, odseki, hiperpovezave, sklici, kazala, komentarji ali risani predmeti.

Krmar prikaže vrste predmetov, ki jih dokument vsebuje. Če se poleg kategorije pojavi znak plus, pomeni, da obstaja vsaj en predmet te vrste. Če se s kazalcem miške premaknete na ime kategorije, se prikaže število predmetov v razširjenem namigu.

Odprite kategorijo, tako da kliknete znak plus. Če želite pogledati le vnose v določeni kategoriji, potem izberite kategorijo in kliknite ikono Pogled krmarjenja po vsebini. Dokler ne boste ponovno kliknili ikono, bodo prikazani le predmeti iz te kategorije.

Krmarja lahko navežete na katerokoli obrobo dokumenta ali pa ga ponovno spremenite v prosto okno (dvokliknite sivo področje). Velikost Krmarja lahko spremenite, kadar ta deluje v prostem oknu.

Podobne teme

Krmar za hiter dostop do predmetov

Način povleci in spusti v dokumentu LibreOffice

Oblikovanje preglednic

Razporejanje naslovov v Krmarju

Vstavljanje hiperpovezav z uporabo Krmarja

Krmar za dokumente z besedilom

Podprite nas!