Vsebina

# Glava

Trenutnemu slogu strani doda glavo. Glava je prostor na zgornjem robu strani, kamor lahko dodate besedilo ali slike.

Če želite, lahko v glavo dodate tudi obrobe ali polnilo ozadja.

Dodajanje glave ali noge vsem prosojnicam

Za dostop do tega ukaza ...

Izberite Oblika – Slog strani, nato zavihek Glava.

Izberite Pogled – Slogi – odprite kontekstni meni vnosa sloga strani in izberite Nov/Uredi slog – zavihek Glava.

Če želite trenutnemu slogu strani dodati glavo, izberite Glava vključena, nato pa kliknite V redu.

Če želite glavo razširiti v robove strani, vanjo vstavite okvir.

Če se želite s kazalko hitro pomakniti z besedila dokumenta v glavo ali nogo, pritisnite tipki Cmd krmilka+prejšnja stran ali naslednja stran. Pritisnite iste tipke, če se želite s kazalko pomakniti nazaj na besedilo dokumenta.

## Glava

Določite lastnosti glave.

### Glava vključena

Trenutnemu slogu strani doda glavo.

### Enaka vsebina levo/desno

Sode in lihe strani imajo enako vsebino. Če želite dodeliti lihim in sodim stranem različno glavo, izključite to možnost, nato kliknite Uredi.

### Enaka vsebina na prvi strani

Prva in sode/lihe strani imajo enako vsebino.

### Levi rob

Vnesite, koliko prostora želite pustiti med levim robom strani in levim robom glave.

### Desni rob

Vnesite, koliko prostora želite pustiti med desnim robom strani in desnim robom glave.

### Razmik

Vnesite presledek, ki naj ostane med spodnjim robom glave in zgornjim robom besedila dokumenta.

#### Uporabi dinamične razmike

Nastavitev Razmik se razveljavi, glava pa se lahko razširi na področje med glavo in besedilom dokumenta.

### Višina

Vnesite želeno višino glave.

### Samodejno prilagodi višino

Višina glave se samodejno prilagodi, da se prilega vsebini, ki jo vnašate.

### Polje predogleda

Pokaže predogled trenutnega izbora.

## Dodatno

Določi se rob, barva ozadja ali vzorec ozadja za glavo.

## Uredi

Dodajte ali uredite besedilo v glavi.

Podobne teme

Glave

Spreminjanje merskih enot

Obrobe

Področje

Podprite nas!