Vsebina

# Odpiranje dokumenta z uporabo WebDAV prek povezave HTTPS

V LibreOffice lahko z uporabo varnega protokola HTTPS odpirate in shranjujete dokumente, shranjene na strežniku WebDAV.

Za uporabo WebDAV prek povezave HTTPS morate uporabiti pogovorna okna LibreOffice Odpri/Shrani.

1. Izberite LibreOffice – Nastavitve Orodja – Možnosti – LibreOffice – Splošno. Preverite, da je omogočena izbira Uporabi pogovorna okna programa LibreOffice. Kliknite V redu in pogovorno okno se zapre.

2. Izberite Datoteka – Odpri.

3. V polje Ime datoteke vnesite pot do mape WebDAV. Primer: vnesite https://192.168.1.1/spletnamapa, kar odpre varno povezavo s strežnikom WebDAV na naslovu IP 192.168.1.1 in izpiše vsebino mape spletnamapa.

4. Ko se prvič povežete s strežnikom WebDAV, se pojavi pogovorno okno »Spletno mesto je overil neznan izdajatelj«.

   Kliknite gumb Preuči potrdilo in si podrobneje oglejte potrdilo.

   Če potrdilo sprejmete, izberite »Sprejmi to digitalno potrdilo začasno za to sejo« in kliknite V redu. Zdaj lahko odpirate in shranjujete datoteke strežnika WebDAV brez dodatnih vprašanj, vse dokler ne zapustite LibreOffice.

   Če digitalnemu potrdilu ne zaupate, kliknite Prekliči.

5. Če ste sprejeli digitalno potrdilo, lahko zdaj izberete ime oz. imena datotek, ki jih želite odpreti, in kliknete Odpri.

Če se ime domene, podano v potrdilu, in ime domene, kakršnega ste vnesli v pogovorno okno datoteke, razlikujeta, potem se odpre pogovorno okno, ki vam ponuja izbor med naslednjimi možnostmi:

Pokaži potrdilo – Odpre pogovorno okno Pokaži potrdilo.

Nadaljuj – Če ste prepričani, da sta domeni identični, kliknite gumb Nadaljuj.

Prekliči povezavo – Prekine povezavo.

Če kliknete Nadaljuj, se lahko pojavi pogovorno okno, ki sprašuje po vašem uporabniškem imenu in geslu.

Podobne teme

Stran wiki o digitalnih podpisih

O digitalnih podpisih

Podprite nas!