Vsebina

# Izbiranje nove barve

LibreOffice omogoča, da določite lastne barve s pomočjo dvodimenzionalnega grafičnega in številskega grafikona prelivov v pogovornem oknu Izberi barvo.

Za dostop do tega ukaza ...

Izberite Oblika – Področje – Področje, pritisnite gumb Barva in nato še gumb Izberi.

Pritisnite gumb pogovornega okna za barvo v zavihku Osvetlitev pogovornega okna 3D-učinki.

## Okno izbora barve

Različice GTK in Qt pisarniškega paketa LibreOffice na sistemih Linux uporabljajo domorodna pogovorna okna sistema/kompleta (ki jih uporabljajo tudi drugi programi) za izbor barve namesto pogovornega okna, ki je podrobneje opisan v nadaljevanju. Rabo pogovornega okna LibreOffice po meri namesto sistemskega lahko omogočite pod možnostmi LibreOffice.

Pogovorno okno Izberi barvo sestavljajo štirje glavni razdelki.

- Z izbirnimi gumbi lahko izberete barvno komponento barve. To barvno komponento je moč izraziti v barvnih modelih RGB (rdeča, zelena, modra) ali HSB (obarvanost, nasičenost, svetlost). Barvni model CMYK ni izbiren in je na voljo le zato, da olajša vnos barvnih vrednosti z uporabo notacija CMYK.

- Sukalni gumbi so namenjeni vnosu numerične vrednosti barvne komponente.

- Z navpičnim drsnikom barvnih komponent lahko spreminjate vrednosti vsake komponente barve. Z večjim obarvanim kvadratom lahko približno izberete barvno komponento.

- V vodoravni spodnji vrstici barv sta druga ob drugi prikazani trenutna barva in nova barva.

Kliknite v veliko barvno območje na levi, da izberete novo barvo. Z uporabo te izborne površine lahko spremenite dve komponenti barve, kot je predstavljena v barvnih modelih RGB ali HSB. Upoštevajte, da sta to tudi komponenti, ki nista izbrani z izbirnimi gumbi na desni strani pogovornega okna.

V desnem delu spodnje vrstice vidite izvorno barvo iz nadrejenega zavihka Barve.

V levem delu spodnje vrstice je viden trenutni rezultat vašega dela v tem pogovornem oknu.

LibreOffice uporablja za barvno tiskanje samo način RGB. Kontrolniki CMYK so na voljo samo za enostavnejši vnos vrednosti barv v zapisu CMYK.

## RGB

### Rdeča

Določa rdečo komponento, ki jo je moč spreminjati z navpičnim barvnim drsnikom, ter komponenti zelene in modre v dvodimenzionalnem polju izbirnika barv. Dovoljene vrednosti so od 0 do 255.

### Zelena

Določa zeleno komponento, ki jo je moč spreminjati z navpičnim barvnim drsnikom, ter komponenti rdeče in modre v dvodimenzionalnem polju izbirnika barv. Dovoljene vrednosti so od 0 do 255.

### Modra

Določa modro komponento, ki jo je moč spreminjati z navpičnim barvnim drsnikom, ter komponenti rdeče in zelene v dvodimenzionalnem polju izbirnika barv. Dovoljene vrednosti so od 0 do 255.

## Šestn. št.

Prikaže in določi barvno vrednost v barvnem modelu RGB, izraženo kot šestnajstiško vrednost.

## HSB

### Odtenek

Določa komponento odtenka, ki jo je moč spreminjati z navpičnim barvnim drsnikom, ter komponenti nasičenosti in svetlosti v dvodimenzionalnem polju izbirnika barv. Dovoljene vrednosti so v stopinjah, od 0 do 359.

### Nasičenost

Določa komponento nasičenosti, ki jo je moč spreminjati z navpičnim barvnim drsnikom, ter komponenti odtenka in svetlosti v dvodimenzionalnem polju izbirnika barv. Dovoljene vrednosti so v odstotkih, od 0 do 100.

### Svetlost

Določa komponento svetlosti, ki jo je moč spreminjati z navpičnim barvnim drsnikom, ter komponenti odtenka in nasičenosti v dvodimenzionalnem polju izbirnika barv. Dovoljene vrednosti so v odstotkih, od 0 do 100.

## CMYK

### Cijan

Nastavi vrednost barve Cijan v barvnem modelu CMYK.

### Magenta

Nastavi vrednost barve Magenta v barvnem modelu CMYK.

### Rumena

Nastavi vrednost barve Rumena v barvnem modelu CMYK.

### Črna

Nastavi vrednost barve Črna v barvnem modelu CMYK.

Podprite nas!