Vsebina

# Določanje barv ozadja ali slik za ozadje

V modulu LibreOffice Writer lahko za različne predmete določite barvo ozadja ali za ozadje uporabite sliko.

## Dodajanje ozadja besedilnim znakom

1. Izberite znake.

2. Izberite Oblika – Znak.

3. Kliknite zavihek Poudarjanje, izberite barvo ozadja.

## Dodajanje ozadja odstavku

1. Kazalko postavite v odstavek ali izberite več odstavkov.

2. Izberite Oblika – Odstavek.

3. Na strani zavihka Področje izberite barvo ozadja ali sliko za ozadje.

Če želite izbrati posamezen predmet, pritisnite tipko Cmd krmilko, nato pa kliknite predmet. Sicer lahko predmet izberete tudi prek Krmarja.

## Dodajanje ozadja celi tabeli ali njenemu delu

1. Kazalko postavite v tabelo svojega dokumenta z besedilom.

2. Izberite Tabela – Lastnosti.

3. Na zavihku Ozadje izberite barvo ozadja ali sliko za ozadje.

4. V polju Za določite, ali naj se barva ali slika nanaša na trenutno celico, trenutno vrstico ali celo tabelo. Če pred odpiranjem pogovornega okna izberete več celic ali vrstic, se sprememba nanaša na izbor.

Delom tabele lahko dodelite ozadje tudi s pomočjo ikone.

Če želite dodati barvo ozadja celicam, izberite celice in kliknite spustni gumb Barva ozadja celice tabele v orodni vrstici Tabela.

Za dodajanje barve ozadja besedilnemu odstavku znotraj celice postavite kazalko v odstavek besedila in nato kliknite spustni gumb Barva ozadja v orodni vrstici Oblikovanje.

Podobne teme

Spreminjanje polnila ozadja prosojnice strani

Barva za poudarjanje znakov

Zavihek Ozadje

Vodni žigi

Ozadja strani kot slogi strani

Podprite nas!