Vsebina

# Filtriranje obsegov celic

Za filtriranje obsegov celic lahko uporabite več filtrov. Standardni filter uporabi možnosti, ki jih navedete za filtriranje podatkov. Samodejni filter filtrira podatke glede na posebne vrednosti ali nize. Napredni filter uporablja pogoje filtriranja iz navedenih celic.

## Uporaba standardnega filtra v obsegu celic

1. Kliknite v obseg celic.

2. Izberite Podatki – Več filtrov – Standardni filter.

3. V pogovornem oknu Standardni filter določite želene možnosti za filtriranje.

4. Kliknite V redu.

   Prikažejo se zapisi, ki se ujemajo z določenimi možnostmi filtriranja.

## Uporaba samodejnega filtra v obsegu celic

1. Kliknite v obseg celic ali obseg zbirke podatkov.

   Če želite uporabiti več samodejnih filtrov na istem delovnem listu, morate najprej določiti obsege zbirke podatkov, nato pa samodejne filtre uporabiti na obsegih zbirke podatkov.

2. Izberite Podatki – Samodejni filter.

   Gumb s puščico se doda na vrh vsakega stolpca v obsegu zbirke podatkov.

3. Kliknite gumb s puščico v tistem stolpcu z vrednostjo ali nizom, ki ga želite določiti kot pogoj za filtriranje.

4. Izberite vrednost ali niz, ki ga želite določiti kot pogoj za filtriranje.

   Prikažejo se zapisi, ki se ujemajo z določenimi pogoji filtriranja.

## Odstranitev filtra iz obsega celic

1. Kliknite v filtrirani obseg celic.

2. Izberite Podatki – Filtriraj – Ponastavi filter.

Podobne teme

Določanje obsega zbirke podatkov

Razvrščanje podatkov

Kopiraj samo vidne celice

Uporaba naprednih filtrov

Stran wiki o določanju obsega podatkov

Podprite nas!