Vsebina

# Kazalo (vsebine)

Naslednje možnosti so na voljo, če izberete Kazalo vsebine kot vrsto kazala.

Za dostop do tega ukaza ...

Izberite Vstavi – Kazala – Kazalo ali bibliografija, nato zavihek Vrsta (ko je izbrano kazalo vsebine).

## Vrsta in naslov

Določite vrsto in naslov kazala.

### Naslov

Vnesite naslov za izbrano kazalo.

### Vrsta

Izberite vrsto kazala, ki ga želite vstaviti ali urediti. Možnosti, ki so na voljo na tem zavihku, so odvisne od vrste izbranega kazala. Če se kazalka nahaja v kazalu, ko izberete Vstavi – Kazala – Kazalo ali bibliografija, lahko potem urejate to kazalo.

### Zaščiteno pred ročnim spreminjanjem

Prepreči, da bi se vsebina kazala spremenila. Ročne spremembe, ki jih vnesete v kazalo, se izgubijo, ko kazalo osvežite. Če želite, da kazalka drsi po zaščitenih področjih, izberite LibreOffice – Nastavitve Orodja – Možnosti – LibreOffice Writer – Pripomočki za oblikovanje in nato izberite potrditveno polje Omogoči kazalko v razdelku Zaščitena območja.

## Ustvari kazalo

### Za

Izberite, ali boste ustvarili kazalo za dokument ali za trenutno poglavje.

### Vključi do ravni

Določite najvišjo raven orisa za odstavek, navedeno pod Ustvari iz, ki bo vključena v kazalo.

## Ustvari iz

To področje uporabite za določitev informacij, ki jih boste vključili v kazalo.

### Naslovi

Kazalo ustvari s pomočjo ravni odstavkov. V kazalo so vključeni vsi odstavki z ravnjo odstavkov, ki je manjša ali enaka ravni odstavkov, določeni pod Vključi do ravni.

Odstavki, oblikovani z enim izmed vnaprej določenih slogov odstavka (»Naslov 1-10«), imajo raven orisa, ki ustreza številki v slogu odstavka. Ravni orisa lahko odstavkom dodelite tudi na zavihku Oris in seznam pogovornega okna Oblika – Odstavek.

LibreOffice ustvari vnose v kazalu vsebine glede na raven orisa sloga odstavka in glede na vsebino odstavka. Če je odstavek prazen, ne bo vključen v kazalo vsebine. Prazne odstavke lahko kljub temu dodate v kazalo vsebine, tako da vanje ročno dodate presledek ali neprelomni presledek. Presledki v besedilnem polju Za zavihka Oštevilčevanje v pogovornem oknu Oštevilčevanje naslovov ne bodo upoštevani, saj so del oštevilčenja odstavkov, ne vsebine odstavkov.

### Dodatni slogi

Vključi odstavke s slogi, ki so določeni v pogovornem oknu Dodeli sloge kot vnosi v kazalo. Za izbor slogov odstavka, ki jih želite vključiti v kazalo, kliknite gumb Dodeli sloge, ki je na desni strani tega polja. Dodeljeni slogi odstavka morajo imeti raven orisa manjšo ali enako vrednosti, navedeni v Vključi do ravni, da so vključeni v kazalo.

Uporabite »Dodatni slogi«, da vključite odstavke v kazalo vsebine s slogom odstavka »Naslov kazala slik« ali »Naslov bibliografije«, kot tudi vsak drug relevanten slog odstavka.

### Dodeli sloge

Odpre pogovorno okno Dodeli sloge, v katerem izberete, kateri slogi odstavka bodo vključeni v kazalo. Izberite tudi želeno raven kazala, pri kateri bo slog prikazan v kazalu.

### Vnosi v kazalo

Potrdite to možnost, da v izdelano kazalo vključite vnose, ki ste jih v dokument vstavili z Vstavi – Kazala – Vnos v kazalo.

Podobne teme

Kazalo (uporabniško določeno)

Podprite nas!