Vsebina

# Uporabniški vmesnik

Določa možnosti za uporabniški vmesnik zunanjega ogledovalnika dokumentov PDF.

Za dostop do tega ukaza ...

Izberite Datoteka – Izvozi kot – Izvozi v PDF – zavihek Uporabniški vmesnik.

## Možnosti okna

### Prilagodi velikost okna začetni strani

Izberite, če želite izdelati datoteko PDF, ki bo prikazana v oknu bralnika s celo začetno stranjo.

### Postavi okno na sredino zaslona

Izberite za izvoz v datoteko PDF, ki bo prikazana v oknu bralnika na sredini zaslona.

### Odpri v celozaslonskem načinu

Izberite za izvoz v datoteko PDF, ki bo prikazana v oknu bralnika pred vsemi drugimi okni.

### Pokaži naslov dokumenta

Izberite za izvoz v datoteko PDF, ki bo prikazana z naslovom dokumenta v naslovni vrstici bralnika.

## Možnosti uporabniškega vmesnika

### Skrij menijsko vrstico

Potrdite polje, če želite skriti menijsko vrstico bralnika, ko je dokument aktiven.

### Skrij orodno vrstico

Potrdite polje, če želite skriti orodno vrstico bralnika, ko je dokument aktiven.

### Skrij kontrolnike okna

Potrdite polje, če želite skriti kontrolnike bralnika, ko je dokument aktiven.

## Prehodi

### Uporabi učinke prehoda

Izberite za izvoz prehodov med prosojnicami v ustrezne učinke PDF.

## Strni oris

### Pokaži vse

Izberite za prikaz vseh ravni orisa kot zaznamkov, ko bralnik odpre datoteko PDF.

### Vidne ravni

Izberite za prikaz zaznamkov le do izbrane ravni, ko bralnik odpre datoteko PDF.

Podobne teme

Splošno

Začetni pogled

Uporabniški vmesnik

Povezave

Varnost

Digitalni podpisi

Izvozi v PDF

Parametri ukazne vrstice za izvoz dokumentov PDF

Podprite nas!