Vsebina

# Združevanje predmetov

Več predmetov lahko združite v skupino tako, da se vedejo kot en predmet. Vse predmete lahko prestavite in pretvorite v skupino kot enoto. Prav tako lahko spremenite lastnosti (npr. debelino črte, barvo polnila) vsem predmetom v skupini kot celoti ali posameznemu predmetu v skupini. Skupine so lahko začasne ali dodeljene:

- Začasne – skupina traja samo tako dolgo, dokler so izbrani sestavljeni predmeti.

- Dodeljene – skupina traja tako dolgo, dokler je ne razdružite z ukazom iz menija.

Skupine so lahko združene v druge skupine. Dejanja, ki delujejo na skupino, ne vplivajo na relativni položaj posameznih predmetov glede na druge predmete v skupini.

### Za združevanje predmetov:

Izberite premete, ki jih želite združiti, in izberite Lik – Združi.

Primer: vse predmete, ki sestavljajo logotip podjetja, lahko združite in nato premikate in spreminjate velikost celotnega logotipa kot enovitega predmeta.

Po združitvi predmetov v skupino z izborom katerega koli njenega člana izberete celo skupino.

## Izbiranje predmetov v skupini

Označite lahko posamezne predmete v skupini tako, da vstopite v skupino. Dvakrat kliknite skupino, da vstopite vanjo, nato kliknite predmet, ki ga želite izbrati. V tem načinu lahko skupini dodajate in brišete predmete. Predmeti, ki niso del skupine, so obarvani sivo.

Skupino zapustite tako, da dvakrat kliknete kjer koli izven nje.

Podobne teme

Izbiranje spodaj ležečih predmetov

Sestavljanje predmetov in konstruiranje oblik

Podprite nas!