Vsebina

# Spreminjanje velikosti črk v besedilu

Spremenite lahko velikost črk besedila, ga oblikujete z malimi črkami ali pa vsako besedo začnete z veliko začetnico.

Ko z izborom Oblika – Znak uporabite oblikovanje za besedilo, to ostane enako, samo prikaže se na drugačen način. Če pa izberete Oblika – Besedilo ali Oblika – Besedilo – Zamenjaj velikost črk, pa je besedilo trajno spremenjeno.

## Sprememba besedila v velike črke

1. Izberite besedilo, ki ga želite spremeniti v velike črke.

2. Naredite nekaj od naslednjega:

   Izberite Oblika – Besedilo – VELIKE ČRKE.

   Izberite Oblika – Znak, kliknite zavihek Učinki pisave, nato izberite vrsto oblike črk v polju Učinki. »Velike črke« spremeni vse črke v velike. »Naslov« prve črke vsake besede spremeni v velike. »Pomanjšane velike črke« spremeni vse črke v velike, vendar s pomanjšano velikostjo pisave.

## Sprememba besedila v male črke

1. Izberite besedilo, ki ga želite spremeniti v male črke.

2. Naredite nekaj od naslednjega:

   Izberite Oblika – Besedilo – male črke.

   Izberite Oblika – Znakin kliknite zavihek Učinki pisave, nato v polju Učinki izberite »Male črke«.

Podobne teme

Poudarjanje besedila

Podprite nas!